OpenLLM-France/wikimedia huggingface dataset:
# Bistonis

El Bistonis (en llatí Bistonis, en grec antic Βιστονὶς λίμνη) era un llac de Tràcia al país dels bistons (o bistonis) dels que va prendre el nom, segons diuen Estrabó i Claudi Ptolemeu.
El llac tenia pesca abundant, i era d'aigua salobre. L'emperador Arcadi va donar la quarta part del producte del llac al Monestir de Vatopedi al Mont Atos. El riu Cossinites desaiguava al llac, i en algun moment el va omplir tant que el llac es va desbordar i va inundar les regions veïnes de Tràcia.

## Referències

* ↑ Smith, William (ed.). «Bistonis». Dictionary of Greek and Roman Geography (1854). [Consulta: 8 juliol 2021].
# Angrois

Angrois és una zona o barri de la ciutat gallega de Santiago de Compostel·la, a la província de La Corunya. Està situat a l'est del nucli urbà i dista tres quilòmetres de la catedral.

## Toponímia

Segons el romanista Dieter Kremer, al segle xiii el topònim va ser castellanitzat pel terme Angrox. El nom ha donat lloc a la formació de frases i locucions gallegues fonamentades en un suposat poble imaginari d'habitants rudes. Així, aquest autor cita com a exemples les expressions coidas que son de Angrois? (Creus que sóc tonto?), non veño de Angrois (no sóc un innocent), parece que vés de Angrois (el que està babau o és curt d'enteniment) i seica son de Angrois, ou que? (Em prens per maldestre?). No obstant això, María Fernández López dona suport a la tesi d'Otero Álvarez que el topònim deriva del llatí scrobis (forat, fossat defensiu), relacionant així Angrois amb el seu castro, al·ludint a la sèrie de fosses defensives amb què suposadament comptava el llogaret. D'altra banda, a la Carta prehistòrica de Santiago es relaciona el topònim Angrois amb l'ètnia dels Ambrons.

## Urbanisme

Segons el Pla General d'Ordenació Urbana de 1993, Angois formava juntament amb Canteiras i Ponte Marzán, un nucli rural tradicional a la corona perifèrica de la ciutat de Santiago de Compostel·la. En el pla de 2008, no apareix en el llistat de nuclis rurals.
Com a entitat de població ja no apareix en el nomenclàtor, en què es llistava a la parròquia històrica de Sar, també desapareguda.

## Vegeu també

* Accident ferroviari de Santiago de Compostel·la del 2013

## Referències

* ↑ Dieter Kremer. 412. Galego: Evolución lingüística interna III. Onomástica.- En: G. Holtus - M. Metzeltin - Ch. Schmitt (eds.) Léxico da Lingüística Románica, Volume VI, 2, Galego, Portugués, Editorial Niemeyer, Tubinga, 1994, p. 34-46.
* ↑ Rodríguez González, Eladio. Diccionario enciclopédico gallego-portugués. Vigo, 1958-1961
* ↑ Fernández López, María Concepción. Engrobia, groba, etc. ¿Angrois? ¿Grobe? : Etimología y toponimia.- En: Reunión Gallega de Estudios Clásicos (1ª. Santiago. 1979). – Santiago de Compostela, 1981
* ↑ Otero Álvarez. Hipótesis etimológicas referentes al gallego-portugués.- En: CEG, 1951
* ↑ Carta prehistórica de Santiago.- CEG, 1951
* ↑ Plan General de Ordenación Urbana de Santiago
* ↑ Documento refundido final del Plan de Ordenación Municipal de Santiago de Compostela, octubre de 2008
# Óscar Montiel Marín

Óscar Montiel (Palma, 6 de juliol de 1970) és un exfutbolista mallorquí, que jugava de migcampista.

## Trajectòria

Va començar a destacar a les files del RCD Mallorca, equip amb el qual va jugar a la Segona Divisió entre el 93 i el 95. A l'estiu d'eixe any marxa al CF Extremadura. Amb l'equip d'Almendralejo aconseguiria l'històric ascens a primera divisió. Eixe any a la màxima categoria, Montiel seria el jugador més emprat, 41 partits. L'Extremadura baixa i de seguida recupera el lloc a primera divisió, i en aquesta segona oportunitat, el mallorquí seguiria sent titular i peça clau de l'equip.
L'estiu de 1999, l'Extremadura torna a baixar. Montiel acompanyaria a l'equip blaugrana dos anys més a Segona Divisió abans de fitxar per l'Albacete Balompié el 2001. Amb els manxecs continua sent indiscutible a l'onze titular i el 2003 pugen a primera divisió. En aquest nou pas per la màxima categoria, Montiel capitanejaria a l'Albacete, tot i que a 04/05 baixaria la seua aportació a l'equip. Al final d'eixa campanya, el club manxec baixa a Segona i el migcampista fitxa pel CD Manchego, on jugaria fins a la seua retirada.
Montiel també formaria part de la selecció de futbol de les Illes Balears que el 2002 jugaria un amistós contra Malta.
Posteriorment a la seua retirada, ha seguit lligat al món del futbol com a tècnic al planter del RCD Mallorca.

### Clubs

* 93/95 RCD Mallorca (2a) 32/0
* 95/96 Extremadura (2a) 36/2
* 96/97 Extremadura (1a) 41/0
* 97/98 Extremadura (2a) 41/0
* 98/99 Extremadura (1a) 37/0
* 99/01 Extremadura (2a) 76/0
* 01/03 Albacete (2a) 79/1
* 03/05 Albacete (1a) 59/0
* 05/06 Manchego

## Enllaços externs

* Entrevista a Óscar Montiel Arxivat 2009-04-26 a Wayback Machine.
# Zofia Stryjeńska

Zofia Stryjeńska (nascuda Lubańska, Cracòvia, 13 de maig del 1891 - Ginebra, 28 de febrer del 1976) va ser una pintora art déco, grafista i escriptora polonesa.

## Biografia

Pintava des de la seva infància i de jove col·laborà amb els periòdics "*Rola" i "Głos Ludu". El 1909 estudià a l'escola femenina d'art "Maria Niedzielska", i disfressada de noi i amb el nom del seu germà, Tadeusz Grzymała Lubański, estudià a l'Acadèmia de Belles arts de Múnic, ja que llavors no podien estudiar-hi dones.
El 1916, es casà en secret amb l'arquitecte Karol Stryjeński i van tenir tres fills: Magda i els bessons Jacek i Jan, i després del seu divorci es va casar el 1929 amb l'actor Artur Socha. El 1936, fou guardonada amb el Llorer d'Or de l'Acadèmia Polonesa de Literatura.
Més tard, viuria en l'extrema pobresa havent de malvendre les seves obres. I després de la Segona Guerra Mundial, es va mudar a Suïssa.

## Referències

* ↑ «Zofia Stryjeńska (1894-1976)». [Consulta: 12 octubre 2019].
* ↑ «Discover watercolorist, illustrator, wall painter Zofia Stryjenska» (en anglès). RKD. Institut holandès d’història de l’art. [Consulta: 12 octubre 2019].
* ↑ Natorski, Rafał. «Zofia Stryjeńska - artystka na śmierć i życie» (en polonès). Kobieta, 31-12-2015. [Consulta: 8 març 2021].
# Berneau

Berneau (en neerlandès Berne) és un antic municipi de Bèlgica a la Província de Lieja que el 1977 va fusionar amb Dalhem. Compta am 736 habitants i té una superfície de 319 ha. L'antiga casa de la vila de Berneau va esdevenir la seu de l'ajuntament de la nova entitat fusionada.

## Història

Els primers esments escrits daten del segle XIV Berne (1312) o Bernauw (1395). Els comtes de Dalhem van posseir el castell fortificat. Malgrat el castell comtal, el poble pertanyia al capítol de Sant Servaci de Maastricht, un territori compartit entre el ducat de Brabant i el principat de Lieja.
El Tractat de partició del 1661 va atorgar el poble a la república de les Províncies Unides. Al Tractat de Fontainebleau (1785) la república va cedir Berne a Àustria en bescanvi per a parts del País de Valkenburg.
Durant la primera guerra mundial, el 1914 les forces armades prussianes van cremar el poble com a represalia per a l'atemptat contra uns soldats prussians.
De 1921 a 1957 el poble tenia una estació a la línia 24 de la xarxa de la SNCB. El transport de viatgers va ser suprimit i la línia només serva per al transport de mercaderies.

## Llengua

Fins al segle xviii la llengua vehicular del poble era una variant ripuàric del neerlandès, com pot observar-se a les làpides antigues al cementiri. A poc a poc el poble va francesitzar-se. Només queden uns topònims neerlandesos, com el del castell Borcht (mot neerlandès per a castell fortificat). Al segle xix, el neerlandès va desaparèixer completament.
* Panorama des de la carretera de Maastricht
* El castell Borcht
* El viaducte de la línia ferroviària 24 sobre la vall del Berwijn

## Llocs d'interès

* El Castell Borcht
* L'antiga escola municipal
* El viaducte ferroviari de la línia 24 a la vall del Berwijn

## Referències

* ↑ Berneau Arxivat 2016-01-22 a Wayback Machine., Web oficial de la vila de Dalhem
* ↑ De Strijd om Luik van 5 augustus tot 16 augustus 1914 Arxivat 2016-04-02 a Wayback Machine., Stichting Studiecentrum Eerste Wereldoorlog (neerlandès) (en català: La batalla de Lieja del 5 al 16 d'agost de 1914
* ↑ A Wikimedia Commons hi ha contingut multimèdia relatiu a: Berneau
# Pokkén Tournament

Pokkén Tournament (ポッ拳 POKKÉN TOURNAMENT$^?$) és un videojoc de lluita arcade desenvolupat per Bandai Namco games en col·laboració amb The Pokemon Company. El joc combina elements de jugabilitat del Tekken de Bandai Namco amb els personatges de la franquicia Pokémon. El seu llançament en màquines arcade recreatives japoneses va tenir lloc al juliol de 2015, a Wii U a la primavera de 2016 i a Nintendo Switch al setembre de 2017.

## General

Pokkén Tournament, és un joc de lluita similar als de la saga Tekken, en el que dos lluitadors combaten entre ells utilitzant diferents Pokémon. Està plantejat centrar la seva jugabilitat en l’acció, al contrari que al Tekken, permetent gaudir d’ell tant a jugadors aficionats com experts. Els jugadors poden realitzar moviments i tècniques pròpies dels jocs de Pokémon i realitzar megaevolucions.
Els personatges que es poden utilitzar són: Lucario, Gardevoir, Blaziken, Gengar, Machamp, Pikachu, Charizard, Suicune, Weavile, Sceptile, Pikachu Libre, Braixen, Mewtwo oscuro, Mewtwo, Garchomp, Chandelure.
Altres Pokémon apareixen com a part de l’escenari de batalla, entre ells estan: Butterfree, Jumpluff, Dugtrio, Staryu, Pidgey, Sharpedo i Wailord.

## Referències

* ↑ «¡Pokken Tournament anunciado!» (en castellà), 26-08-2014. [Consulta: 16 gener 2024].
* ↑ Hernández, David Alonso. «Pokken Tournament, peleas Pokémon tipo Tekken anunciado por Nintendo» (en castellà), 26-08-2014. [Consulta: 16 gener 2024].
# TGC

TGC té els següents significats:
* The Golf Channel, canal de televisió de pagament de temàtica esportiva dels Estats Units
* Transport de Gran Canària, entitat gestora del transport públic a l'illa de Gran Canària
* Tren de Gran Canària, projecte de línia de ferrocarril a l'illa de Gran Canària
* Thatgamecompany, companyia desenvolupadora de videojocs dels Estats Units
* Topps Gum Cards, empresa fabricant de xiclets i editora de cromos dels Estats Units
* Team Giant-Castelli, equip ciclista professional de categoria continental de Dinamarca
* Club del Triple Or (del seu nom en anglès Triple Gold Club), grup honorífic de la Federació Internacional d'Hoquei sobre Gel per als jugadors campions de les seves tres competicions principals
* TGC també és un codó (Timina+Guanina+Citosina) de la cisteïna, aminoàcid no essencial
# Khakà

Khakà (en rus: Хака) és un poble del krai de Khabàrovsk, a l'Extrem Orient de Rússia. El 2008 tenia 196 habitants. Pertany al districte rural de Lazó.

## Referències

* ↑ Закон Хабаровского края от 14.03.2005 № 264 «Об административных центрах сельских поселений и муниципальных районов Хабаровского края»
# Apogon isus

Apogon isus és una espècie de peix de la família dels apogònids i de l'ordre dels perciformes.

## Morfologia

Els mascles poden assolir els 5,6 cm de longitud total.

## Distribució geogràfica

Es troba al Mar Roig.

## Referències

* ↑ AQUATAB.NET
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Randall, J. E. & J. E. Böhlke. 1981. The status of the cardinalfishes Apogon evermanni and A. anisolepis (Perciformes: Apogonidae) with description of a related new species from the Red Sea. Proc. Acad. Nat. Sci. Phila. v. 133: 129-140, Pl. 1.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Óscar Tena García

Óscar Tena García (València, 1970) és un polític valencià, ha estat alcalde de Vilafranca (els Ports) de 2003 a 2019 i diputat a les Corts Valencianes en la VIII Legislatura.
Diplomat en Turisme per la Universitat d'Alacant, ha treballat com a gerent d'una empresa turística i d'assessor del Grup Socialista a la Diputació de Castelló. Milita al Partit Socialista del País Valencià (PSPV) del qual ha sigut president nacional des de l'XI Congrés l'any 2008 quan Jorge Alarte fou triat Secretari General, fins al 2012 quan Ximo Puig accedí a la secretaria general.
Fou alcalde de Vilafranca des del 2003 fins 2019, ha estat president de la Mancomunitat dels Ports (2003-2009), diputat provincial de Castelló (2009-2011) i diputat a les Corts Valencianes (2011-2015).

## Referències

* ↑ «Alarte elige a Óscar Tena como presidente del PSPV y a Alejandro Soler como vicesecretario» (en castellà). El Mundo, 28-09-2008. [Consulta: 1r abril 2012].
* ↑ «Sempere presidirá el PSPV con Pajín de número dos de Puig» (en castellà). Levante-EMV, 01-04-2012. [Consulta: 1r abril 2012].
# Xiular

Xiular en els humans consisteix a produir un so controlant adequadament el flux d'aire a través dels llavis.
També es pot xiular bufant a través de les mans, els dits, una fulla o amb un instrument com el xiulet.
A algunes cultures del món hom diu que xiular porta mala sort o que pot atreure els esperits malignes.

## Variants

Xiular pot tenir diverses variants segons el propòsit o intenció.
* Musical. Quan es xiula una melodia. Algunes melodies molt populars són xiulades en lloc de cantades, com les bandes sonores de les sèries de westerns d'Ennio Morricone.
* Funcional. Quan es xiula per advertir, fer un signe o expressar un estat d'ànim. Per exemple al teatre per deixar clar que no agrada l'obra o la interpretació dels actors. Mitjançant un instrument, com el xiulet pot tenir la funció d'advertència, com en el cas d'un àrbitre o d'un policia.
* Comunicació. El Xiulet gomerenc (Silbo gomero) de l'illa de la Gomera, a les Illes Canàries, és un dels idiomes del món basats en estructures comunicatives xiulades més ben estudiats. Altres idiomes xiulats es troben a Turquia (kuşköy),, França (Aas, Pyrénées-Atlantiques), a Mèxic (mazatec i xhinantec d'Oaxaca), a l'Amèrica del Sud (pirahã), al Nepal (chepang), i a Nova Guinea.

## Curiositats

D'acord amb la llegenda, Paul Kruger va ser anomenat Mamelodi'a Tshwane ("xiulador del riu Apies" en tswana) pels habitants del Tshwane per la seva habilitat en l'art de xiular i imitar els cants dels ocells.

## Vegeu també

* Xiulet
* Llengua xiulada

## Referències

* ↑ Passport Magazine article

## Enllaços externs

* Chihaya Kosugiyama, 10-year-old World Whistling Champ
* Whistling in Antiquity (PDF) by A V van Stekelenburg (University of Stellenbosch) Arxivat 2006-09-23 a Wayback Machine. (anglès)
* Whistling Jack Smith - I Was Kaiser Bill's Batman - Cançó xiulada
* International Artwhistling Philharmonic Society
Viccionari
# Bernesga

El Bernesga és un riu del nord-oest de la península Ibèrica que neix a la serralada Cantàbrica. És un afluent pel marge dret del riu Esla a Pajares de los Oteros després de creuar de nord a sud la província de Lleó. Té una longitud de 77 km i passa per la ciutat de Lleó.
El Bernesga neix per sobre del pas de muntanya de Pajares, a la serralada Cantàbrica, on diversos rierols com el Dulcepeña, Cayeros i Rocapeñas conflueixen per a formar la seva llera als 1500 metres d'altitud. Al llarg del seu curs no disposa de cap embassament que en reguli el cabal, només l'embassament del riu Casares, un afluent per la dreta, controla les seves aigües. El Bernesga corre entre l'orogènesi alpina del massís central asturià, adaptant-se a les falles, buscant passos entre les roques i tallant i trepant capes de tot tipus de materials.

## Referències

* ↑ «El entorno del río Bernesga cuenta con 35 parejas de garza» (en castellà), 10-12-2023. [Consulta: 10 desembre 2023].
* ↑ «Descubre los ríos de León: Estos son los más importantes» (en castellà). Diario de León, 22-03-2021. [Consulta: 10 desembre 2023].
* ↑ «Continúan las obras en el río Bernesga» (en castellà). Diario de León, 25-09-2021. [Consulta: 10 desembre 2023].
# Emperador de l'Índia

Emperador-emperadriu de l'Índia (भारत के सम्राट) fou el títol utilitzat pel darrer emperador de l'Imperi Mogol i pels monarques britànics durant el Raj Britànic a l'Índia. El terme també s'usa sovint per designar altres emperadors indis com Aixoka, de la Dinastia Maurya (que utilitzava el títol de Samrat o emperador) o Akbar de l'Imperi Mogol. El títol fou utilitzat entre 1857 i 1948.

## Llista d'emperadors

| Monarca | Inici | Fi | Consort |
| Emperador Bahadur Shah II | Maig de 1857 proclamat Emperador de l'Índia a Delhi; fou l'Emperador Sharma des de 1837 | Setembre de 1857 | Quatre - En ordre cronològic de casaments - Begum Ashraf Mahal, Begum Akhtar Mahal, Begum Zeenat Mahal, Begum Taj Mahal. |
| Reina-Emperadriu Victòria del Regne Unit | 28 d'abril de 1876 proclamada al Regne Unit 1 de gener de 1877 proclamada a l'Índia | 22 de gener de 1901 | Victoria era vídua des de 1861 |
| Rei-Emperador Eduard VII | 22 de gener de 1901 | 6 de maig de 1910 | Reina-Emperadriu Alexandra de Dinamarca (morta el 20 de novembre de 1925) |
| Rei-Emperador Jordi V | 6 de maig de 1910 | 20 de gener de 1936 | Reina-Emperadriu Maria de Teck (morta el 24 de març de 1953) |
| Rei-Emperador Eduard VIII | 20 de gener de 1936 | 11 de desembre de 1936 | Eduard abdicà al tron abans de casar-se |
| Rei-Emperador Jordi VI | 11 de desembre de 1936 | 22 de juny de 1948 abandonà el títol | Reina-Emperadriu Elisabet Bowes-Lyon (morta el 30 de març de 2002) |
# Petxa-kutxa

Petxa-kutxa o pecha-kucha (japonès: ペチャクチャ, IPA: [petɕa ku͍̥tɕa], “xerrada informal”) és un sistema de presentació que consisteix a projectar vint imatges durant vint segons cadascuna (6 minuts i 40 segons en total). El format, que permet fer presentacions concises i àgils, facilita sessions amb múltiples oradors.

## Referències

* ↑ «Pronunciació en japonès» (en anglès). [Consulta: 19 juny 2015].
# Telmatobius carillae

Telmatobius carillae és una espècie de granota que viu al Perú.
Està amenaçada d'extinció per la pèrdua del seu hàbitat natural.

## Referències

* Monteza, J.I., Lehr, E., Aguilar Puntriano, C. & Sinsch, U. 2004. Telmatobius carillae. Llista Vermella d'Espècies Amenaçades de la UICN 2006. Consulta: 17 de gener de 2008.
# Kàmenski (Sverdlovsk)

* Per a altres significats, vegeu «Kàmenski».
Kàmenski (en rus: Каменский) és un poble (un possiólok) de l'óblast de Sverdlovsk, a Rússia, segons el cens del 2010 tenia 52 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский» (en rus). Информация о Свердловской области. Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Apogon kalosoma

Apogon kalosoma és una espècie de peix de la família dels apogònids i de l'ordre dels perciformes.

## Morfologia

Els mascles poden assolir els 6,5 cm de longitud total.

## Distribució geogràfica

Es troba a Indonèsia.

## Referències

* 1 2 FishBase (anglès)

## Bibliografia

* Bleeker, P. 1852. Bijdrage tot de kennis der ichthyologische fauna van het eiland Banka. Natuurkd. Tijdschr. Neder. Indië v. 3: 443-460.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Yo quiero que me lleven a Hollywood

Yo quiero que me lleven un Hollywood és una comèdia espanyola de 1931 dirigida per Edgar Neville i únic film protagonitzat per la cupletista Perlita Greco, juntament amb l'escriptor valencià Federico García Sanchiz. Va ser una de les primeres pel·lícules sonores espanyoles, la primera dirigida per Neville i avui dia és una pel·lícula perduda, ja que només en queden alguns minuts de rodatge.

## Argument

Ningú l'ha vist en molts anys, però les referències ens diuen que era una sàtira sobre les desventures de diversos artistes espanyols que somien amb anar a Hollywood, la Meca del Cinema. El metratge, de tan sols 61 minuts, comptava amb diversos números musicals.

## Repartiment

* Perlita Greco
* Federico García Sanchiz
* Antonio Robles
* Emilia Barrado
* Enrique Herreros
* Pedro Chicote
* Manuel Vico

## Referències

* ↑ Filmografía de Edgar Neville-Biblioteca Virtual Miguel de Cervantes
* ↑ Guía del cine español. Catedra, 2007. ISBN 8437624198 [Consulta: 1r març 2017].
* ↑ Edgar Neville, el duende breve (I) a cortosfera.es

## Bibliografia

* Labanyi, Jo & Pavlović, Tatjana. A Companion of Spanish Cinema. John Wiley & Hijos, 2012.
# Encyclopedia of Indo-European Culture

La Encyclopedia of Indo-European Culture o EIEC, editada per J. P. Mallory i Douglas Q. Adams, va ser publicada en 1997 per Fitzroy Dearborn. Mallory es va encarregar dels articles arqueològics, i Adams dels lingüístics. Van col·laborar com subeditores molts dels principals indoeuropeestes dels anys 90.
Es tracta d'un compendi extremadament útil sobre totes les àrees dels estudis indoeuropeus, la majoria dels articles procedeixen de publicacions acadèmiques. Encara que no es tracta d'una obra polèmica, sí que respon en part a les opinions d'Andrew Colin Renfrew sobre els orígens de l'indoeuropeu. No té traducció coneguda al català.

## Referències

* ↑ Mallory, J. P. Encyclopedia of Indo-European Culture. Fitzroy Dearborn Publishers, 1997. 9781884964985.

## Enllaços externs

* El llibre pot llegir-se a Google Books
# Pinus amamiana

El pi Amami, o pi blanc de Yakushima (Pinus amamiana) és una espècie de conífera de la família Pinaceae nadiua del sud del Japó, en concret de les illes de Yakushima i Tanegashima al sud de Kyūshū. També creix en parcs d'horticultura japonesos.
Aquest pi pot créixer fins a una alçada de 25 m amb un diàmetre de tronc de fins a 1 m. Les agulles creixen en farcells de cinc i els cons tenen entre 5 i 8 cm de longitud. Aquest arbre és conegut en japonès com a amami-goyamatsu, amami-goyo, i yakutane-goyo.

## Referències

* 1 2 Katsuki, T. & Farjon, A. 2013. Pinus amamiana. The IUCN Red List of Threatened Species. Version 2015.2. Downloaded on 02 September 2015.
Viccionari
# Telmatobius cirrhacelis

Telmatobius cirrhacelis és una espècie de granota que viu a l'Equador.
Està amenaçada d'extinció per la pèrdua del seu hàbitat natural.

## Referències

* Merino-Viteri, A., Coloma, L.A. & Ron, S. 2004. Telmatobius cirrhacelis. Llista Vermella d'Espècies Amenaçades de la UICN 2006. Consulta: 17 de gener de 2008.
# Kàmennoie

Kàmennoie (en rus: Каменное) és un poble de l'óblast de Lípetsk, a Rússia, que el 2013 tenia 81 habitants. Pertany al districte rural de Griazi.

## Referències

* ↑ Ведомости Верховного Совета РСФСР № 22 1960
* ↑ http://rgada.info/opisi/1354-opis_487-1/0006.jpg
* ↑ Часовня на могиле мужа Arxivat 2013-09-21 a Wayback Machine. // Gorod48
# Àpode

Àpode es diu de :